## Uredba o osnivanju Agencije za obrazovno reformske inicijative za jugoistočnu Europu

### NN 12/2005 (24.1.2005.), Uredba o osnivanju Agencije za obrazovno reformske inicijative za jugoistočnu Europu

# VLADA REPUBLIKE HRVATSKE

194

Na teme­lju
članka 12. stavka 2. Zakona o ustanovama (»Narodne novine«, br. 76/93, 29/97 i
47/99), Vlada Republike Hrvatske je na sjednici održanoj 20. siječ­nja 2005.
godine donijela

## UREDBU

### O OSNIVANJU AGENCIJE ZA OBRAZOVNO REFORMSKE INICIJATIVE ZA JUGOISTOČNU EUROPU

Članak 1.

Ovom se Uredbom osniva Agencija za obrazovno
reformske inicijative za jugoistočnu Europu (u da­lj­njem tekstu: Agencija),
kao javna ustanova, te uređuje djelatnost, ustrojstvo, prava, obveze i izvori
sredstava Agencije.

Članak 2.

(1) Djelatnost Agencije je praće­nje, vrednova­nje,
planira­nje i unaprjeđiva­nje odgoja i obrazova­nja u zem­ljama jugoistočne
Europe.

(2) U obav­lja­nju djelatnosti iz stavka 1. ovog članka,
Agencija:

1. sustavno radi na poveziva­nju/umrežava­nju
obrazovnog sustava iz zema­lja potpisnica Memoranduma o razumijeva­nju u
Nikoziji s europskim sustavima i vrijednostima odgoja i obrazo­va­nja, a
posebice sa sustavom i vrijednostima Europske unije,

2. uzimajući u obzir nacionalne potrebe iz odgoja i
obrazova­nja, te najnovija pozitivna dostignuća iz Europe, prema prijedlozima
Savjetodavnog vijeća (sastav­ljenog od predstavnika relevantnih međunarodnih
odgojno-obrazovnih organizacija kao što su Europska komisija, OECD, Vijeće
Europe, European Training Foundation, European University Association,
predstavnika ministarstava obrazova­nja zema­lja Europske unije, donatora),
priprema i provodi program djelova­nja prema odlukama Upravnog vijeća koji,
između ostalog, uk­ljučuje:

– analizira­nje i prilagodbu nacionalnih zakonskih
okvira u skladu s europskim trendovima i nacionalnim prioritetima za obrazovne
reforme;

– izradu prijedloga za decentralizaciju obrazovnih
sustava i rukovođe­nja u obrazova­nju i administraciji, s naglaskom na
mehanizmima za poveća­nje kvalitete i odgovornosti;

–
izradu prijedloga za reformu kurikuluma u skladu s europskim trendovima i
razvojnim procesima;

–
izradu prijedloga za promociju odgoja za demokratsko građanstvo u formalnom i
neformalnom obrazova­nju;

–
izradu prijedloga za osigurava­nje pristupa i učinkovitog korište­nja
informacijskih i komunikacijskih tehnologija;

–
izradu prijedloga za razvoj mogućnosti za cjeloživotno obrazova­nje, kao k­ljučnog
stimulusa za postiza­nje društva zna­nja i gospodarski razvoj u re­giji;

–
izradu prijedloga za razvoj strukovnog školstva, posebno u svezi s uspostavom
veze između obrazova­nja i tržišta rada;

–
izradu prijedloga za osigurava­nje kvalitete visokoškolskog obrazova­nja, a
posebice za ­nje­govo aktivno uk­ljučiva­nje u europski visokoškolski prostor.

Članak
3.

(1)
Osnivač Agencije je Republika Hrvatska. Osnivačka prava i dužnosti u ime osnivača
obav­lja Vlada Republike Hrvatske.

(2) Agencija ima svojstvo pravne osobe i upisuje se u
sudski re­gistar.

(3) Sjedište Agencije je u Zagrebu.

(4) Skraćeni naziv Agencije je: ERI SEE.

(5) Agencija može osnivati podružnice.

Članak 4.

(1) Unutar­nje ustrojstvo, obav­lja­nje djelatnosti
Agencije, te drugi uvjeti obav­lja­nja djelatnosti Agencije uređuju se Statutom
Agencije.

(2) Statut Agencije donosi Upravno vijeće Agencije,
uz suglasnost osnivača, a na prijedlog ravnate­lja Agencije.

Članak 5.

Sredstva za rad Agencije za troškove hladnog pogona
te plaće za poslovnu tajnicu Agencije osiguravaju se iz državnog proračuna
Republike Hrvatske.

Ostali troškovi potrebni za rad Agencije osigurat će
se iz donacija, a sukladno multilateralnom ugovoru između država potpisnica
Memoranduma iz Nikozije.

Članak 6.

Tijela Agencije su Upravno vijeće, Stručno vijeće i
ravnate­lj Agencije.

Članak 7.

(1) Agencijom uprav­lja Upravno vijeće koje­g čine
predsjednik i deset članova.

(2) Članove Upravnog vijeća imenuje Vlada Republike
Hrvatske na prijedlog ministra znanosti, obrazova­nja i športa na vrijeme od
tri godine.

(3) Upravno vijeće donosi godiš­nji Program rada
Agencije, kojim se deta­ljno uređuju aktivnosti i poslovi Agencije za
kalendarsku godinu, nadzire izvrše­nje Programa, odlučuje o financijskom planu,
donosi završni račun Agencije, određuje vrstu usluga koje Agencija pruža uz
naknadu te utvrđuje visinu naknade za pružene usluge, te obav­lja i druge
poslove u skladu sa Statutom Agencije.

(4) Način donoše­nja odluka Upravnog vijeća i druga
pita­nja u vezi s radom Upravnog vijeća uređuju se Statutom Agencije.

Članak
8.

(1)
Stručno vijeće rasprav­lja i odlučuje o stručnim pita­njima rada Agencije, daje
Upravnom vijeću i ravnate­lju miš­lje­nja i prijedloge glede organizacija rada
i uvjeta za razvitak djelatnosti, te drugih poslova određenih zakonom, aktom o
osniva­nju i Statutom Agencije.

(2)
Sastav, način donoše­nja odluka Stručnog vijeća i druga pita­nja u vezi s radom
Stručnog vijeća uređuju se Statutom Agencije.

Članak
9.

(1)
Agenciju zastupa i predstav­lja ravnate­lj Agencije.

(2)
Ravnate­lj organizira i vodi rad i poslova­nje Agencije, poduzima sve pravne
rad­nje u ime i za račun Agencije, zastupa Agenciju u svim postupcima pred
sudovima, upravnim i drugim državnim tijelima te pravnim osobama s javnim
ovlastima, a u granicama svojih ovlasti može dati punomoć drugoj osobi za
zastupa­nje Agencije u pravnom prometu.

(3)
Ravnate­lja Agencije imenuje i razrješava Upravno vijeće Agencije, na prijedlog
predsjednika Upravnog vijeća, na razdob­lje od tri godine, na način i u
postupku utvrđenim Statutom Agencije.

Članak
10.

(1)
Vlada Republike Hrvatske imenovat će privremenog ravnate­lja Agencije na
prijedlog ministra znanosti, obrazova­nja i športa u roku od 30 dana od dana
stupa­nja na snagu ove Uredbe.

(2)
Privremeni ravnate­lj Agencije obavit će poslove u vezi s upisom Agencije u
sudski re­gistar i organizira­nja početka rada Agencije.

(3)
Mandat privremenog ravnate­lja Agencije traje do imenova­nja ravnate­lja
Agencije, ali ne duže od šest mjeseci od dana stupa­nja na snagu ove Uredbe.

Članak
11.

(1)
Agencija će koristiti svoja sredstva, kao i dobit ostvarenu svojim radom, isk­ljučivo
za obav­lja­nje i razvoj djelatnosti Agencije, sukladno ovoj Uredbi i Statutu
Agencije.

(2)
Agencija za obveze prema trećima odgovara cijelom svojom imovinom. Osnivač
solidarno i neograničeno odgovara za obveze Agencije.

(3)
Gubici Agencije pokrivaju se iz sredstava Agencije.

Članak
12.

(1)
Agencija može u pravnom prometu stjecati prava i preuzimati obveze, a Statutom
Agencije određuje se vrijednost ugovora ili drugoga pravnog posla iznad koje­g
ovlašteno tijelo Agencije mora pribaviti suglasnost Upravnog vijeća Agencije.

(2)
Agencija ne može bez suglasnosti osnivača sklapati prav­ne poslove čija
vrijednost prelazi iznos određen Statutom Agencije.

Članak
13.

Ova
Uredba stupa na snagu osmoga dana od dana objave u »Narodnim novinama«.

Klasa:
602-01/05-03/01
Urbroj: 5030104-05-1
Zagreb, 20. siječ­nja 2005.

Predsjednik
**dr. sc.** **Ivo Sanader**, v. r.

Uredba, NN 12/2005-194